62020CO0264_INF
Rješenje Suda (deveto vijeće) od 14. siječnja 2021. –Airhelp
(predmet C-264/20)
„Zahtjev za prethodnu odluku – Članak 99. Poslovnika Suda – Zračni prijevoz – Uredba (EZ) br. 261/2004 – Članak 5. stavak 3. – Pravo na odštetu u slučaju otkazivanja ili duljeg kašnjenja leta – Pojam ‚izvanredne okolnosti’ – Neočekivani nedostaci po pitanju sigurnosti leta – Sudar sa stranim tijelom – Oštećenje zrakoplova uzrokovano kretanjem drugog zrakoplova – Pojam ‚odgovarajuće mjere’ kako bi se riješilo izvanrednu okolnost ili posljedice takve okolnosti – Preusmjeravanje”
1.
Prijevoz – Zračni prijevoz – Uredba br. 261/2004 – Odšteta i pomoć putnicima – Otkazivanje ili dulje kašnjenje leta – Oslobođenje od obveze isplate odštete – Uvjet – Izvanredne okolnosti – Pojam – Oštećenje zrakoplova uzrokovano kretanjem drugog zrakoplova – Uključenost
(Uredba br. 261/2004 Europskog parlamenta i Vijeća, uv. izj. 14. i 15., čl. 5. st. 3. i čl. 7.)
(t. 19.-26. i t. 1. izr.)
2.
Prijevoz – Zračni prijevoz – Uredba br. 261/2004 – Odšteta i pomoć putnicima – Otkazivanje ili dulje kašnjenje leta – Oslobođenje od obveze isplate odštete – Uvjet – Izvanredne okolnosti – Razumne mjere koje je zračni prijevoznik donio kako bi izbjegao otkazivanje ili duže kašnjenje – Preusmjeravanje putnika – Uvjeti – Ocjena nacionalnog suda
(Uredba br. 261/2004 Europskog parlamenta i Vijeća, uv. izj. 1., 12. do 15., čl. 5. st. 1. i 3. i čl. 7.)
(t. 28.-33. i t. 2. izr.)
Izreka
1.
Članak 5. stavak 3. Uredbe (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta […] te o stavljanju izvan snage Uredbe (EEZ) br. 295/91 treba tumačiti na način da je sudar između kormila visine zrakoplova koji je bio parkiran i vrha krila zrakoplova drugog zračnog prijevoznika, uzrokovan kretanjem potonjeg, obuhvaćen pojmom „izvanredne okolnosti” u smislu te odredbe.
2.
Članak 5. stavak 1. točku (c) Uredbe br. 261/2004 treba tumačiti na način da, u slučaju otkazivanja prvotno predviđenog leta zbog izvanredne okolnosti, činjenica da je zračni prijevoznik preusmjerio putnika na let kojim je putnik na krajnje odredište stigao dan nakon prvotno predviđenog, predstavlja „razumnu mjeru” koja tog prijevoznika oslobađa od njegove obveze isplate odštete iz članka 5. stavka 1. točke (c) i članka 7. stavka 1. te uredbe, osim ako nije postojala nikakva druga mogućnost izravnog ili neizravnog preusmjeravanja letom koji izvodi on sam ili bilo koji drugi zračni prijevoznik i koji manje kasni u dolasku od sljedećeg leta predmetnog zračnog prijevoznika ili ako je izvođenje takvog preusmjeravanja za potonjeg predstavljalo nepodnošljivu žrtvu u pogledu kapaciteta njegova poduzeća u relevantnom trenutku, a što treba provjeriti sud koji je uputio zahtjev.